**Declarație privind parcurgerea procedurii de evaluare strategică de mediu pentru POR 2014-2020**

1. **Scurtă descriere a programului şi a obiectivelor sale**

Numele autorităţii responsabile: Ministerul Dezvoltării Regionale și Administrației Publice

Titlul Programului: Programul Operațional Regional (POR) 2014 – 2020

Orizontul de timp: 2014 - 2020

Zona vizată: întreg teritoriul României

Obiectivele POR 2014-2020:

POR 2014–2020 are ca obiectiv general creșterea competitivității economice și îmbunătăţirea condițiilor de viață ale comunităților locale și regionale prin sprijinirea dezvoltării mediului de afaceri, a condițiilor infrastructurale și a serviciilor, care să asigure o dezvoltare sustenabilă a regiunilor, capabile să gestioneze în mod eficient resursele, să valorifice potențialul lor de inovare și de asimilare a progresului tehnologic.

POR 2014-2010 are 12 axe prioritare (incluzând asistența tehnică), iar obiectivele specifice ce decurg din obiectivul general sunt formulate în cadrul programului astfel:

* Creşterea inovării în firme prin susţinerea entităților de inovare şi transfer tehnologic în domenii de specializare inteligentă
* Consolidarea poziției pe piață a IMM-urilor în domeniile competitive identificate în SNC şi PDR-uri
* Îmbunătățirea competitivității economice prin creșterea productivității muncii în IMM-uri competitive identificate în SNC
* Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari
* Reducerea emisiilor de carbon în zonele urbane, bazate pe planurile de mobilitate urbană durabilă
* Reducerea emisiilor de carbon în zonele urbane bazate pe planurile de mobilitate urbană durabilă
* Reconversia și refuncționalizarea terenurilor și suprafețelor degradate, vacante sau neutilizate din muncipiile reședință de județ
* Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă
* Creșterea calității infrastructurii educaționale relevante pentru piața forței de muncă
* Îmbunătățirea regenerarii fizice, economice și sociale a comunităților marginalizate în municipiile reședință de județ din România
* Impulsionarea dezvoltării locale prin conservarea, protejarea și valorificarea patrimoniului cultural și a identității culturale
* Reconversia și refuncționalizarea terenurilor și suprafețelor degradate, vacante sau neutilizate din orasele mici, mijlocii si municipiul București
* Creşterea gradului de accesibilitate a zonelor rurale şi urbane situate în proximitatea retelei TEN-T prin reabilitarea și modernizarea drumurilor judeţene
* Creșterea numărului mediu de salariați în stațiunile turistice
* Creşterea accesibilităţii serviciilor de sănătate și a celor de nivel secundar, în special pentru zonele sărace și izolate
* Îmbunătățirea calității şi a eficienței îngrijirii spitalicești de urgență
* Creşterea gradului de acoperire cu servicii sociale
* Reducerea numărului de persoane aflate în risc de sărăcie şi excluziune socială, prin măsuri integrate
* Creșterea gradului de participare la nivelul educaţiei timpurii şi învăţământului obligatoriu în special pentru copii cu risc crescut de părăsire timpurie a sistemului
* Creșterea gradului de participare la învăţământul profesional şi tehnic şi învăţare pe tot parcursul vieţii
* Creșterea relevanței învățământului terțiar universitar in relație cu piața forței de muncă și sectoarele economice competitive
* Înregistrarea tuturor proprietăților din zonele rurale selectate în Sistemul Integrat de Cadastru și Carte Funciară
* Implementarea eficientă a Programului Operațional Regional
* Implementarea transparentă a Programului Operațional Regional

Fiecare axa prioritară este transpusă prin priorități de investiții care, la rândul lor, sunt implementate prin măsuri, combinații de măsuri, activități, acțiuni.

1. **Informații despre procedura SEA desfăşurată, metodologia utilizată la elaborarea raportului de mediu, aspecte transfrontiere, opiniile exprimate de autorităţi**

Evaluarea efectelor implementării POR asupra mediului s-a realizat printr-o analiză a modului în care activitățile propuse pot afecta situația de referință a mediului. Evaluarea identifică potențialele efecte semnificative asupra mediului, asociate cu implementarea POR.

Pentru analiza efectelor asupra mediului ale POR 2014-2020, a axelor prioritare, a priorităţilor de investiţii şi a obiectivelor specifice în raport cu obiectivele de mediu relevante s-a folosit analiza matricială şi multicriterială, astfel priorităţile de investiţii au fost evaluate în raport cu mai multe criterii, stabilite în concordanţă cu cerinţele din ghidurile de implementare a procedurii SEA, acestea fiind ponderte astfel:

* Tipul de impact (direct sau indirect)
* Durata impactului (pe termen lung, scurt)
* Scara impactului (la nivel național, regional, local)
* Probabilitatea impactului pozitiv sau negativ
* Cumularea impactului

POR 2014-2020 intră în categoria planurilor şi programelor prevăzute la art. la art. 5 alin. (2) din HG 1076/2004, care sunt supuse în mod obligatoriu procedurii SEA. Procedurea SEA s-a derulat în cadrul contractului subsecvent XIV al “Ex-Ante evaluation of the Regional Development Programme 2014-2020” parte a contractului cadru 23/22.08.2011 “Framework Agreement for the Evaluation of the Structural Instruments during the period 2011-2015” Lot 1 – Evaluations, in cadrul căruia s-a furnizat asistenţă pentru sprijinirea evaluării strategice de mediu, inclusiv elaborarea raportului de mediu şi organizarea consultărilor publice. Raportul de mediu a fost pregătit cu sprijinul experţilor, în cadrul a cinci întâlniri ale grupului de lucru, constituit pentru POR 2014-2020, întâlniri care au avut loc in perioada aprilie 2014-mai 2015. Grupul de lucru a fost alcătuit din reprezentanţi ai titularului programului, ai autorităților competente pentru protecția mediului și pentru sănătate și ai altor autorități interesate de efectele implementării Programului după cum urmează: Ministerul Economiei, Ministerul Agriculturii şi Dezvoltării Rurale, Ministerul Transporturilor, Ministerul Afacerilor Interne, Inspectoratul General pentru Situaţii de Urgenţă, Ministerul Culturii.

Reprezentanții instituțiilor publice din Grupul de lucru au avut ocazia să-și exprime punctul de vedere la fiecare întâlnire, au formulat comentarii privind Raportul de mediu, acestea fiind integrate în Raportul de mediu. Desfășurarea ședințelor și opiniile membrilor au fost consemnate în minute separate.

Cele mai importante comentarii referitoare la Raportul de mediu s-au referit la:

* Structura raportului de mediu
* Potenţialele efecte ale POR asupra mediului
* Obiectivele relevante de mediu pentru POR
* Rezultatele evaluării de mediu ale POR în raportul cu obiectivele relevante de mediu
* Clarificarea acţiunilor propuse în cadrul un or axe prioritare
* Reanalizarea unor acţiuni propuse, în special cele referitoare la axele prioritare identificate ca putând avea posibile efecte negative asupra mediului
* Definirea şi clarificarea indicatorilor de mediu, stabilirea corectă a unităților de măsură, identificarea autorităților care pot furniza date, modul de culegere al datelor și posibilitatea ca aceste date să fie validate, relevanța unor indicatori pentru program și pentru mediu.
* Analizarea posibilelor efecte ale POR în context transfrontalier.

În ceea ce privește efectele transfrontaliere, având în vedere orientarea strategică a programului, Raportul de mediu nu a identificat un impact potențial negativ transfrontalier direct asupra mediului. Dimpotrivă, prin implementarea măsurilor din Program se așteaptă un impact pozitiv asupra mediului în regiunile de frontieră, ca urmare a reducerii poluării și îmbunătățirii componentelor individuale de mediu, după implementarea POR.

Prin implementarea cerinţelor de evaluare adecvată a efectelor potenţiale ale planurilor sau proiectelor asupra ariilor naturale protejate de interes comunitar se va asigura că niciun plan sau proiect nu poate afecta în mod semnificativ aria naturală protejată de interes comunitar, singur sau în combinaţie cu alte planuri/proiecte, care se află în procedură de reglementare sau sunt prevăzute în strategii de dezvoltare.

1. **Concluziile raportului de mediu**

Raportul de mediu, rezultat al procedurii SEA, subliniază că realizarea obiectivelor şi implementarea acțiunilor propuse în cadrul axelor prioritare, respectiv priorităţilor de investiţii ale POR 2014-2020 vor avea, cel mai probabil, efecte pozitive asupra mediului, dar recomandă şi acordarea unei atenţii deosebite selectării de măsuri adecvate de reducere a impactului pentru compensarea posibilelor efecte negative ale axelor prioritare care pot genera astfel de efecte.

Axele 3, 4 și 5 cu priorităţile de investiţii aferente, sunt în mod evident concentrate pe îmbunătățirea calității factorilor de mediu.Priorităţile de investiţii din cadrul acestor axe prioritare sunt în strânsă concordanţă cu politicile şi strategiile naţionale şi europene de reducere a emisiilor de carbon, economia mediului şi eficienţa resurselor.

Ca principiu orizontal, în cadrul tuturor axelor prioritare, este invocată dezvoltarea sustenabilă, fie că este vorba de acţiuni referitoare la reducerea consumurilor de energie, transport, dezvoltare urbană, activităţi economice, turism, servicii medicale sau măsuri ce vizează educaţia, sănătatea şi incluziunea socială. Cea mai concretă şi evidentă raportare la acest principiu se face în cadrul acţiunilor axei prioritare 4, care combină propuneri de activităţi şi investiţii în cadrul obiectivului tematic 4 (economie cu emisii de carbon scăzute) şi obiectivului tematic 6 (protejarea mediului şi promovarea utilizării efieciente a resurselor).

POR 2014-2020 va avea efecte potențiale sinergice pozitive asupra factorilor de mediu, prin sprijinirea utilizării de noi tehnologii curate, protecția mediului, dezvoltarea durabilă a orașelor, economisirea resurselor, ca priorități orizontale în cadrul axelor prioritare propuse. Măsurile propuse în cadrul fiecărei priorități vor contribui, în mod diferențiat, prin impactul de mediu prognozat, asupra atingerii obiectivelor de mediu.

Îmbunătățirea calității mediului va genera și un potențial impact pozitiv asupra sănătății populației. Potențiale efecte negative pot fi așteptate prin implementarea activităților susținute în cadrul axei prioritare 2, dedicată îmbunătăţirii competitivităţii intreprinderilor mici şi mijlocii, care, pe lângă efetele pozitive asupra mediului poate să genereze şi efecte directe şi indirecte negative, ca urmare a dezvoltării unor capacităţi de producţie. Axa prioritară 1, în care sunt propuse acţiuni specifice de inovare şi transfer tehnologic, în interrelaţie cu axa prioritară 2, poate genera efecte pozitive asupra mediului, atât prin propriile acţiuni, cât şi prin cele eventual în conexiune cu axa prioritară 2. POR 2014-2020 ia în considerare provocările specifice de turismului (cum ar fi conservarea și gestionarea durabilă a resurselor naturale), în cadrul acţiunilor propuse de axa prioritară 7. Angajamentul pentru dezvoltarea durabilă trebuie susținut de măsuri de minimizare a utilizării resurselor și a poluării în zonele turistice. Potențialele efecte negative pot fi eliminate/minimizate, prin implementarea de măsuri de reducere a acestora.

1. **Informarea publicului: documentele care au fost făcute publice cât şi informaţii despre dezbaterea publică şi principalele comentarii făcute de public de-a lungul procedurii**

S-au parcurs toţi paşii procedurali prevăzuţi de Hotărârea Guvernului nr. 1076/2004 privind stabilirea procedurii de realizare a evaluării de mediu pentru planuri şi programe, pentru informarea şi participarea publicului. Titularul POR 2014-2020 a afişat:

* Anunțuri pe pagina proprie de internet prin care publicul a fost informat despre disponibilizarea proiectului documentului strategic, finalizarea raportului de mediu și a alternativei finale a Programului în vederea consultării, locul şi orarul consultării acestora, precum şi data ședinței de dezbatere publică și faptul că publicul poate trimite comentarii şi propuneri scrise la sediul autorităţii centrale pentru protecţia mediului, în termen de 45 de zile calendaristice de la data publicării anunţului organizării ședinței de dezbatare publica a alternativei finale a POR 2014-2020 și a versiunii finale a Raportului de Mediu;
  + Anunţul demarării procedurii SEA a fost publicat în ziar pe 18 şi 21 februarie 2014 în cotidianul România Liberă și postat pe site-ul POR în data de 21 februarie 2014; Anunţul oficial al dezbaterii publice a fost publicat în data de 22, respectiv 25 august 2014 în cotidianul România Liberă de către Autoritatea de Management pentru POR și pe site-ul MDRAP în data de 22 august 2014.

Proiectul POR 2014-2020 şi Raportul de mediu au fost afişate pe pagina de internet a MFE și MMAP, pe toată durata procedurii de evaluare strategică de mediu.

La dezbaterea publică, care a avut loc în data de 9 octombrie 2014, ora 11:00, în Bucureşti, la sediul MDRAP, nu a participat public interesat, dar în etapele anterioare dezbaterii publice, în procesul de elaborare a programului au fost primite comentarii și/sau observații din partea publicului interesat în special asupra conținutului Programului Opeațional Regional și au fost organizate reuniuni cu actorii interesatți. Totodată, pe perioada derulării procedurii SEA părțile interesate au fost consultate. Procesul partenerial pentru elaborarea POR s-a desfăşurat atât la nivel naţional, cu participarea actorilor regionali, cât şi la nivel regional, cu participarea reprezentanţilor nivelului naţional. Procesul consultativ a început în anul 2012, continuând până la finalizarea POR.

1. **Măsurile de reducere a impactului asupra mediului şi modul în care au fost luate în considerare la finalizarea programului**

Succint, măsurile de reducere a impactului se prezintă astfel:

1. măsurile generale aplicabile tuturor axelor prioritare şi priorităților de investiții, respectiv acțiunilor propuse în cadrul programului:

* introducerea în ghidul solicitantului a unui criteriu de eligibilitate privind respectarea aspectelor legate de mediu, în general, și de posibilitatea necesității elaborării evaluării adecvate pentru proiectele care pot avea efecte asupra ariilor naturale protejate, în particular;
* cererea de finanţare va cuprinde informaţii privind respectarea principiilor dezvoltării durabile;
* activitățile întreprinse în cadrul POR trebuie să corespundă măsurilor cuprinse în strategiile şi planurile naţionale privind schimbările climatice, calitatea aerului, calitatea apei, managementul deşeurilor, protejarea biodiversităţii;
* toate acţiunile POR care generează proiecte care ar putea avea un impact semnificativ asupra mediului, trebuie supuse evaluărilor specifice (evaluare de mediu pentru planuri și programe, evaluarea impactului asupra mediului pentru proiecte şi evaluarea adecvată);
* implementarea cerinţelor de evaluare adecvată a efectelor potenţiale ale planurilor sau proiectelor asupra ariilor naturale protejate de interes național şi comunitar; stabilirea şi urmărirea indicatorilor de monitorizare ai speciilor şi habitatelor pentru planurile/proiectele /activităţile din în ariile protejate ;
* implementarea efectivă a măsurilor și condițiilor conținute în actele emise de autoritatea competentă pentru protecţia mediului privind evaluarea impactului asupra mediului și/sau evaluarea adecvată; astfel, în timpul realizării proiectelor, beneficiarul trebuie să asigure un control efectiv al implementării măsurilor relevante pentru proiectul respective;
* implementarea priorităţilor de investiţii ale POR ce prevăd utilizarea resurselor naturale de ape de suprafață sau subterane trebuie coordonată cu planurile de management şi planurile de amenajare ale bazinelor hidrografice în privința eligibilității în raport cu obiectivele de mediu și măsurile planificate de realizare a stării bune a apei (stabilite prin obiectivele planurilor de management);
* se vor propune măsuri corective, în cazul în care sistemul de monitorizare indică efecte negative neaşteptate asupra mediului, generate de implementarea unor proiecte realizate în cadrul POR;
* impunerea şi respectarea măsurilor de reducere și atenuare a efectelor negative prevăzute în legislație în situații de urgență (cutremure, inundații, poluări accidentale).

1. măsurile specifice:

* promovarea şi dezvoltarea de activităţi economice inovative, inclusiv în domeniul tehnologiilor de protecţia mediului, care au o componentă credibilă de sustenabilitate, cum ar fi eficienţă energetică, reducerea consumului de materii prime şi utilităţi, minimizarea deşeurilor la sursă, îmbunătăţirea sistemelor de epurare a apelor uzate etc.;
* implementarea unor acţiuni din cadrul priorităţilor de investiţii din cadrul POR referitoare la captări de apă din corpuri de apă de suprafață sau subterane supuse autorizării conform legislaţiei de ape, vor fi permise cu condiția respectării condițiilor prevăzute de legislația în vigoare și a reglementărilor subsecvente aplicabile;
* asigurarea infrastructurii rutiere corespunzătoare pentru noile capacităţi de producţie, şcoli, spitale etc se va realiza astfel încât să nu fie generate noxe suplimentare prin aglomerarea traficului;
* amplasarea unor noi obiective industriale trebuie făcute cu respectarea distanţelor de protecţie sanitară prevăzute de reglementările în vigoare;
* măsuri de minimizare la sursă a deșeurilor generate și colectarea selectivă a deşeurilor rezultate din activitatea de construcţii şi demolări, monitorizarea gradului de recuperare şi reciclare a deşeurilor în acest domeniu, conform cerinţelor legislaţiei europene;
* realizarea unor măsuri specifice de protecţie a solului, refacerea suprafeţelor afectate de construcţii de drumuri, depozitări temporare de materiale de construcţie sau remediere a unor suprafeţe de teren poluate ca urmare a creşterii debitelor masice de poluanţi evacuaţi ;
* impunerea unor măsuri vizând amenajări pentru protecţia mediului cum ar fi perdele forestiere cu rol de protecţie impotriva alunecarilor de teren, a înzăpezirii sau a poluării cu gaze sau fonice;
* măsurile de protecţie la zgomot, dacă este cazul, trebuie incluse în proiecte adiţionale, individuale, ce conţin componente acustice arhitecturale şi constructive;
* nu vor fi propuse proiecte ale căror implementare ar afecta negativ calitatea apei datorită lipsei sistemului de canalizare sau datorită unei epurarări sau evacuări necorespunzătoare a apelor uzate generate;
* monitorizarea cerinţelor de evaluare adecvată a efectelor potenţiale ale planurilor sau proiectelor asupra ariilor naturale protejate de interes comunitar, cu asigurarea condiţiilor că niciun plan sau proiect să nu afecteze în mod semnificativ aria naturală protejată de interes comunitar.

Pentru a evita eventualele efecte adverse asupra mediului ce pot să apară pe parcursul implementării Programului și pentru a asigura remedierea acestora din timp au fost luate în considerare măsurile de reducere propuse în raport și a fost definitivat un program de monitorizare complet, ai cărui indicatori au fost corelați cu cei prezenți în cadrul Programului.

1. **Monitorizarea, responsabilităţi**

Monitorizarea trebuie să permită titularului de program să ia măsuri de remediere, în cazul în care evaluarea indică efecte adverse neprevăzute asupra mediului. Pentru a asigura monitorizarea efectelor de mediu ale programului, au fost propuși următorii indicatori de mediu:

* Consum de energie finală în clădirile publice, sectorul rezidențial (Mtep) și iluminatul public (GWh)
* Emisii GES provenite din transportul rutier (mii tone echivalent CO2/an)
* Spații verzi în orașele mici și mijlocii și municipiul București (mp/locuitor)
* Emisii măsurate în staţiile de monitorizare din Reţeaua Naţională de Monitorizare a Calităţii Aerului ( sau indicii specifici de calitate a aerului)/un an de zile) –pentru oraşele în care se implementează proiectele:
  + dioxid de sulf (SO2)
  + dioxid de azot (NO2)
  + monoxid de carbon (CO)
  + pulberi in suspensie (PM10)
* Spații deschise create sau reabilitate în zonele ubane (mp)
* Număr proiecte prin care se reduc consumurile de materii prime şi/sau utilităţi sau dezvoltă tehnologii în domeniul utilizării durabile a resurselor
* Suprafața de habitate Natura 2000 din interiorul siturilor de interes comunitar pentru care au fost satbilite măsuri compensatorii ca urmare a implemntării proiectelor (ha)
* Suprafața de habitate Natura 2000 din interiorul siturilor de interes comunitar pentru care au fost stabilite măsuri de reducerea impactului ca urmare a implementării proiectelor (ha)
* Suprafețele habitatelor speciilor de faună de interes comunitar din interiorul siturilor Natura 2000 afectate de unul sau mai mulți factori perturbatori pentru care au fost stabilite măsuri de reducere a impactului ca urmare a implemntării proiectelor (ha)
* Populația deservită de o infrastructură rutieră regională modernizată care asigură accesul la coridoarele TEN-T (număr)
* Creșterea numărului de obiective de patrimoniu în stare de conservare foarte bună și bună